OKRESNÁ PROKURATÚRA PRIEVIDZA 
M. Mišíka 22, 971 34 Prievidza 1	

Číslo: 1 Pv 543/14/3307	Prievidza 22.03.2016 
EEČ: 2-27-32-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
mladistvý
ktorý je trestne stíhaný pre trestný čin:
- Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 25.9.2014 spisová značka 1 Pv 543/14/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 6. 7. 2014 o 14.30 h v Prievidzi, na Nábrežnej, v obchodnom dome Kaufland odcudzil jedno balenie špekáčikov v hodnote 2,79 € na škodu spoločnosti Kaufland Slovenská republika v. o. s. XXXXX, hoci mu Obvodné oddelenie PZ XXXXX dňa 27. 4. 2014 pod č. ORPZ-PD-OPP3-P-46-067/2014 uložilo pokutu za priestupok proti majetku podľa § 50 ods. 1 z. č. 372/1990 Zb. o priestupkoch 

Uznesením prokurátora Okresnej prokuratúry XXXXX zo dňa 25.9.2014, spisová značka 1 Pv 543/14/3307, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	15 mesiacov
 
Odôvodnenie:
Uznesením č. 1 Pv 543/14/3307 zo  dňa 25. 9. 2014, ktoré nadobudlo právoplatnosť dňa 4. 11. 2014, prokurátor tunajšej prokuratúry podľa § 216 ods. 1 Tr. por. podmienečne zastavil trestné stíhanie proti obvinenému ml. XXXXX za prečin krádeže podľa § 212 ods. 2 písm. f/ Tr. zák. na tom skutkovom základe, že dňa 6. 7. 2014 o 14.30 h v Prievidzi, na Nábrežnej, v obchodnom dome Kaufland odcudzil jedno balenie špekáčikov v hodnote 2,79 € na škodu spoločnosti Kaufland Slovenská republika v. o. s. XXXXX, hoci mu Obvodné oddelenie PZ XXXXX dňa 27. 4. 2014 pod č. ORPZ-PD-OPP3-P-46-067/2014 uložilo pokutu za priestupok proti majetku podľa § 50 ods. 1 z. č. 372/1990 Zb. o priestupkoch

            Podľa § 216 ods. 2 Tr. por. prokurátor obvinenému určil skúšobnú dobu v trvaní 15 mesiacov, ktorá začala plynúť odo dňa právoplatnosti uvedeného rozhodnutia.  

	Dňa 4. 2. 2016 uplynula skúšobná doba podmienečného zastavenia trestného stíhania proti obv. ml. XXXXX.  

	Po uplynutí skúšobnej doby som zistila, že obvinený je žiakom Strednej odbornej školy v Handlovej, kde patrí medzi slabších žiakov v prospechu a v dochádzke. Obvinený sa v skúšobnej dobe podmienečného zastavenia trestného stíhania nedopustil trestnej činnosti. Dňa 4. 11. 2014, to je v prvý deň plynutia skúšobnej doby, sa obvinený dopustil priestupku podľa § 108 ods. 1 písm. e/ z. č. 513/2009 Z. z. spočívajúceho v tom, že prechádzal cez dráhu mimo vyhradeného priestoru prechodu alebo priecestia. Iných priestupkov sa obvinený v priebehu skúšobnej doby podmienečného zastavenia trestného stíhania nedopustil. 

	Po zhodnotení všetkých okolností, s prihliadnutím na podmienky uvedené v § 217 ods. 1 Tr. por. je možné aj napriek spáchaniu priestupku dňa 4. 11. 2014 obvineným  konštatovať, že obvinený ml. XXXXX viedol v skúšobnej dobe riadny život, a preto je potrebné rozhodnúť, že sa v skúšobnej dobe osvedčil.

	Z týchto dôvodov som rozhodla tak, ako je uvedené vo výrokovej časti uznesenia.

	Právoplatnosťou uznesenia o tom, že sa obvinený osvedčil v skúšobnej dobe podmienečného zastavenia trestného stíhania, nastávajú účinky zastavenia trestného stíhania (§ 9 ods. 1 písm. e/ Tr. por.).  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

Mgr. Vlasta Boboková Paulovičová
prokurátorka